als_Latn dik_Latn sag_Latn
Më të suksesshmit e 100oferta.com
Cilët janë publikuesit më të suksesshëm në 100oferta.com?
Përgjigja është fare e thjeshtë: ata që vendosin çmime reale, foto dhe përshkrim të saktë.
100oferta.com i publikon të gjitha ofertat njësoj, asnjë nuk favorizohet më tepër ose shpërfillet më tepër.
Të gjithë mund të publikojnë oferta FALAS sipas Rregullores së 100oferta.com, mund të vendosin deri në 10 fotografi, bashkangjitin video, rifreskojnë ofertat çdo ditë në faqen e parë, t’i përhapin ofertat në të gjitha rrjetet sociale si Facebook, Twitter, Linkedin etj, ku 100oferta ka më tepër se 100.000 ndjekës.
Të gjitha ofertat publikohen para një audience që zgjerohet çdo ditë (mbi 8.000 vizitorë realë/ditë, 25.000 faqe të hapura/ditë)
-
Çmimi real
Sa ndikon vendosja e një çmimi real?
80% e ofertave të sukseshme kanë pikë të fortë çmimin real. Gjatë këtyre viteve kemi patur raste kur dikush e ka shitur makinën vetëm 8 orë pasi e ka publikuar dhe raste kur e ka shitur pas 6 muajve pasi ka vendosur çmimi fillestar 4800 Euro, më pas e ka ndryshuar në 4500, 4200, 3800, 3500 dhe përfundimisht 3000 Euro. Ndoshta po ta kishte vendosur që në fillim 3500 Euro, mund ta kishte shitur makinën për 1 javë, pra do kishte fituar 6 muaj dhe 500 Euro më tepër.
Para se të vendosni për çmimin e shitjes së një makine, shtëpie apo apartamenti me qira është më mirë të kontrolloni si variojnë çmimet në të njëjtën kategori me produktin tuaj. 100oferta.com është një mundësi ku publikohet oferta juaj reale përballë kërkesës së tregut, kështu që të pretendoni të shisni një makinë Golf 4 me 200.000 km, të vitit 2001 për 3800 Euro duket e ekzagjeruar.
-
Foto dhe përshkrim i saktë
Tek 100oferta.com janë disa kategori ku nuk mund të postoni oferta pa vendosur foto, si p.sh. makinat.
Gjithkush që kërkon të blejë një makinë dhe kontrollon fillimisht tek 100oferta.com, nuk mund të marrë mundimin t’ju kontaktojë, nqs. të paktën nuk e sheh makinën në foto. Për këtë arsye 100oferta.com ju lejon të ngarkoni deri në 10 foto (jo më të mëdha se 500 kb), madje të bashkangjisni edhe video nga Youtube.
Përshkrimi i saktë gjithashtu është shumë i rëndësishëm. Është gabim të mendosh se do gjeni blerës duke ju fshehur informacionin e nevojshëm, përkundrazi duhet të shqetësoheni për krijimin e një emri të keq edhe sikur të jeni një postues me vetëm një ofertë (jo më, për kompani që kërkojnë të forcojnë emrin e mirë në biznes). Një përshkrim i saktë dhe i sinqertë e bën më të thjeshtë komunikimin dhe marrëveshjen mes shitësit dhe blerësit.
100oferta.com do të publikojë gjithmonë ofertat tuaja pa asnjë ndryshim, por suksesi varet edhe nga formulimi juaj i ofertës.
është lexuar 951 herë (1 herë sot)
als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn